หุ้นไทย17ต.ค.ปิดบวก15.82จุด
หุ้น17ต.ค.ปิดตลาดที่ 971.63 จุด บวก 15.82 จุด มูลค่าซื้อขาย 25,208.42 ล้านบาท
17 ต.ค. 2554

หุ้น17ต.ค.ปิดตลาดที่ 971.63 จุด บวก 15.82 จุด มูลค่าซื้อขาย 25,208.42 ล้านบาท




ดัชนีตลาดหลักทรัพย์แห่งประเทศไทยวันที่ 17 ต.ค. ปิดตลาดที่ 971.63 จุด เพิ่มขึ้น 15.82 จุด หรือ 1.66% โดยระหว่างวันดัชนีผันผวนอยู่ระหว่าง 960.91-973.40 จุด มูลค่าการซื้อขาย 25,208.42ล้านบาท โดยมีแรงซื้อเข้ามาในหุ้นกลุ่มพลังงานและธนาคาร
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) ฟาร์อีสต์ กล่าวว่า การปรับเพิ่มขึ้นของตลาดหุ้นวันนี้ เป็นผลจากปัจจัยต่างประเทศเป็นหลัก หลังจากที่ประชุม G-20 เปิดเผยว่ าการประชุมมีผลน่าพอใจ ทำให้นักลงทุนคาดว่า ในการประชุมอียูวันที่ 23 ต.ค. จะมีวิธีการแก้ปัญหากฤตหนี้สินของกลุ่มประเทศยุโรป 
"ข่าวดีจากกลุ่มประเทศยุโรปทำให้ตลาดหุ้นไทยปรับเพิ่มขึ้นเกินความจริง โดยที่นักลงทุนไม่ได้ให้น้ำหนักกับสถานการณ์น้ำท่วมในประเทศ ซึ่งหากไม่มีข่าวดีจากต่างประเทศ ตลาดหุ้นไทยควรจะปรับลดลง" นายปริญทร์ กล่าว
นายปริญทร์ กล่าวอีกว่า ดัชนีหุ้นที่ปรับเพิ่มขึ้นถือว่า กลับขึ้นมาในระดับเดียวกับก่อนหน้าที่ตลาดหุ้นจะปรับลดลงแรงในช่วงก่อนหน้า และคาดว่า ในสัปดาห์นี้ ดัชนีจะมีแนวต้านอยู่ที่ 980-990 จุด 
มูลค่าการซื้อขาย 5 หลักทรัพย์
PTT  ปิด 300.00 บาท +8.00 บาท หรือ +2.74%SCC ปิด 306.00 บาท +12.00 บาท หรือ +4.08%CPF ปิด 29.75 บาท +1.50 บาท หรือ +5.31%BANPU ปิด 606.00 บาท +32.00 บาท หรือ +5.57%IVL ปิด 35.25 บาท +2.50 บาท หรือ +7.63%